text: आठ दलों- जनता दल (युनाइटेड), मार्क्‍सवादी कम्युनिस्ट पार्टी (माकपा), भारतीय कम्युनिस्ट पार्टी (भाकपा), गोंडवाना गणतंत्र पार्टी (गोंगपा), जनता दल (सेक्युलर), समाजवादी पार्टी (सपा), राष्ट्रीय समानता दल (रासद) और बहुजन संघर्ष दल (बसंद) ने जनहित के लिए सत्ताधारी दल से मिलकर मोर्चा लेने का मन बनाया है. जदयू के प्रदेशाध्यक्ष गोविंद यादव व माकपा के प्रदेश सचिव बादल सरोज ने अन्य दलों के नेताओं की मौजूदगी में संवाददाताओं को बताया कि राज्य में पिछले दो दशकों से जनविरोधी नीतियों का बोलबाला है. असंतुलित विकास को बढ़ावा मिल रहा है, वहीं भ्रष्टाचार चरम पर पहुंच चुका है.